# name
Una porta oberta a la creació: anàlisi i pràctica del paradigma UGC en el context discogràfic actual

# metadata.dc.description[].value
Treballs Finals de Grau de Comunicació i Indústries Culturals, Facultat de Filologia i Comunicació, Universitat de Barcelona. Curs: 2024-2025. Tutors: Endika Rey; Juan José Caballero.

# metadata.dc.description.abstract[].value
[cat] La present investigació analitza l'impacte del contingut generat per usuaris (UGC, per les seves sigles en anglès) en la transformació del model tradicional de la indústria discogràfica, centrant-se en com aquesta nova forma de producció, distribució i difusió musical desafia l'estructura i el domini vigents de les grans discogràfiques. S’examina l’evolució del model de negoci musical en el context digital, el paper actual de les plataformes de streaming i les xarxes socials, així com la progressiva democratització dels processos creatius i productius de la música contemporània.
El treball combina una part teòrica i una altra de pràctica. A la primera, es fa una revisió crítica, encara que general, del sistema que regeix la indústria musical i es presenten els principals agents que intervenen en la cadena de valor musical actual. També s’analitzen els reptes que afronten els artistes independents davant la concentració de poder de les grans multinacionals, al mateix temps que es valora l’impacte de les discogràfiques independents al llarg de la història, fent un èmfasi especial en la realitat actual. Aquest marc teòric serveix com a context general per poder abordar la figura de l’artista independent contemporani sota la conjuntura del paradigma UGC.
La segona part del treball consisteix en el desenvolupament d’un projecte musical en format EP de tres cançons creat de forma autònoma amb la col·laboració d’artistes locals. L’objectiu consisteix a avaluar de manera pràctica els processos de producció, distribució i difusió fora del circuit tradicional. Aquest projecte permet il·lustrar els desafiaments i oportunitats del mercat independent i confirmar, basant-se en l’experiència pròpia i l’anàlisi de referents, l’existència d’un canvi de paradigma impulsat per l’accés al coneixement i la capacitat de publicació lliure mitjançant eines i plataformes digitals.
Finalment, es conclou que el paradigma UGC, efectivament, ha diversificat les possibilitats creatives dels artistes i músics. Tanmateix, el seu impacte ara com ara no esdevé un element clarament transformador del model de negoci actual. Tot i això, ha democratitzat l’accés a noves oportunitats professionals.

# metadata.dc.rights[].value
cc by-nc-nd (c) Calderé Torres, Daniel, 2025

# metadata.dc.source[].value
Treballs Finals de Grau (TFG) - Comunicació i Indústries Culturals

# metadata.dc.title[].value
Una porta oberta a la creació: anàlisi i pràctica del paradigma UGC en el context discogràfic actual